tartuNLP/wikipedia-smugri-20251201 huggingface dataset:
Dionysios I

Dionysios I eli Dionysios vanhempi (, n. 432–367 eaa.) oli Sisilian Syrakusan tyranni. 
Dionysios oli nuori ja halpasäätyinen mutta rohkeudestaan ja kyvykkyydestään tunnettu upseeri ryhtyessään johtamaan hätään joutuneita Sisilian kreikkalaisia Akragaan hävityksen jälkeen. Hän perusti itselleen henkivartioston, valloitti palkka-armeijan avulla useita kaupunkeja Sisiliassa ja eteläisessä Italiassa, vastusti Karthagon vaikutusta Sisiliassa rakennuttamalla kansan kustannuksella linnoituksia ja teki Syrakusasta Suur-Kreikan vahvimman siirtokunnan. Kuuluisaksi tullut Dionysios sekaantui myös Kreikan emämaan politiikkaan tukemalla Spartaa. Aikalaiset pitivät häntä pahimman luokan despoottina — hän oli julma, epäluuloinen ja kostonhimoinen. Useammin kuin kerran Dionysios oli vähällä menettää vastustajiensa takia sekä valtansa että henkensä, mutta väkivaltaa ja viekkautta käyttäen sekä olemalla antelias henkivartijoita ja palkkasotilaita kohtaan hän onnistui säilyttämään asemansa. Sotapäällikkönä Dionysios oli etevä, ja hänen taitava ja määrätietoinen ulkopolitiikkansa suojeli Syrakusaa lähes 40 vuoden ajan tyranniaa pahemmalta kohtalolta.
Dionysios oli myös runoilija, mutta herkkä arvostelulle. Lisäksi hän harrasti lääketiedettä ja kirurgiaa. Häntä seurasi hallitsijana hänen poikansa Dionysios nuorempi.
Viipurinlahden taistelu (1790)

Viipurinlahden taistelu, joka tunnetaan myös Viipurin kujanjuoksuna tai Viipurinlahden läpimurtona, käytiin heinäkuun alkupäivinä 1790 Suomenlahdella Viipurin edustalla. Taistelu oli osa a. Se käytiin Ruotsin ja Venäjän laivastojen välillä.
Taistelun kulku.
Talvella 1789–1790 Ruotsi oli rakentanut kuumeisesti laivastoaan. Ruotsin rannikkolaivasto kasvoikin edellisestä kesästä kaksinkertaiseksi. Näin Ruotsi oli meritaisteluihin huomattavan hyvin varustautunut. Merivoimien päälliköksi ryhtynyt Ruotsin Kustaa III yritti maihinnousua Viipuriin saaristolaivaston ja avomerilaivaston yhteisvoimin, mutta epäonnistui, kun ei päässyt Uuraansalmen läpi. Venäjän laivasto sulki kesäkuun alussa Viipurinlahdelle vievän salmen, ja lahteen nalkkiin jääneelle Ruotsin laivastolle ja kuninkaalle itselleen syntyi erittäin vaarallinen tilanne moneksi viikoksi. Sitkeästi väärästä suunnasta puhaltanut tuuli esti ruotsalaisia yrittämästä pois lahdelta, ja laivojen varastot alkoivat ehtyä. Myös poliittisesti tilanne oli Kustaa III:lle hankala: Euroopassa ja Ruotsissa kulki huhuja kuninkaan toivottomasta tilanteesta, ja kotimaassa oppositio sai tästä vettä myllyihinsä.
Ruotsille tilanne oli hankala, sillä valtakunnan ainoa merkittävä iskuvoima oli jäänyt 20. kesäkuuta loukkuun Viipurinlahdelle: Kuningas Kustaa III, hänen veljensä Kaarle-herttua, yli 30 000 meri- ja maavoimien miestä, 21 linjalaivaa, 12 fregattia, 14 kevyempää avomerialusta, 174 saaristoalusta sekä 54 kuljetusalusta.
Vihdoin tuulen käännyttyä Ruotsin laivasto murtautui saarrosta väkisin 3. heinäkuuta 1790. Ruotsalaisten tappiot tässä Viipurin kujanjuoksussa olivat suuret. Se menetti kymmenen fregattia tai linjalaivaa ja 41 saaristolaivaston alusta. Myös miestappiot olivat massiiviset. Viipurinlahdella olleista 30 000 ruotsalaisesta 6 000 kuoli. Vaikka Viipurin kujanjuoksua pidettiin Ruotsille voittona, siinä aiheutuneet mies- ja alustappiot olivat selvästi suuremmat kuin esimerkiksi surkeana tappiona pidetyssä Ruotsinsalmen ensimmäisessä meritaistelussa kesällä 1789. 
Vain vajaa viikko Viipurinlahden taisteluiden jälkeen Venäjän saaristolaivasto kävi nykyisen Kotkan edustalla Ruotsin saaristolaivaston kimppuun. Tämä Ruotsinsalmen toinen meritaistelu on Ruotsin merihistorian suurimpia voittoja.
Taistelun nimestä.
Komentaja, VTM Tapani Mattila sanoo teoksessaan "Meri maamme turvana" että "kujanjuoksu" olisi tarkkaan ottaen halventava nimitys tästä operaatiosta: hänen mukaansa kujanjuoksu oli alun perin teloitusmuoto ja päättyi tuomitun kuolemaan. Hän itse käyttää tästä operaatiosta nimitystä "Viipurinlahden läpimurto".
Trogir

Trogir [ˈtrɔ.ɡiːr] (, ) on historiallinen kaupunki ja satama Adrianmeren rannalla Kroatiassa. Vuonna 2011 kaupungissa oli vajaat 11 000 asukasta, koko kunnassa noin 13 000. Trogir sijaitsee 27 kilometriä Splitistä länteen.
Trogirin historiallinen osa on listattu Unescon maailmanperintöluetteloon.
Maantiede ja ilmasto.
Trogir sijaitsee keskellä Dalmatiaa Adrianmeren itärannalla. Sen ytimessä on pieni saari suuremman Čiovon saaren ja mantereen kukkuloiden välissä. Trogirin keskustan lisäksi Trogirin kunnan muita kyliä ovat Arbanija, Drvenik Mali, Drvenik Veliki, Mastrinka, Plani ja Žedno, joissa on parisataa asukasta kussakin.
Trogirissa vallitsee väimeren ilmasto, keskilämpötila on ympäri vuoden noin 15 astetta. Kesällä lämpötila nousee ylimmillään lähelle kolmeakymmentä.
Historia.
Antiikki.
Kaupunki perustettiin kreikkalaisena kauppa-asemana nimeltä "Tragurion" 200-luvulla eaa. Sen perustajat tulivat Issasta nykyiseltä Visin saarelta. Tragurionista (lat. "Tragurium") kehittyi Rooman vallan aikana merkittävä satamakaupunki. Läheisen Salonan kaupungin vaurastuminen vähensi Tragurionin merkitystä.
Myöhempi historia.
Slaavien vaelluksen aikana tuhotun Salonan kaupungin asukkaat pakenivat Trogiriin. 800-luvulta Trogir maksoi veroa kroaattihallitsijoille. Trogirin hiippakunta perustettiin 1000-luvulla ja lakkautettiin vuonna 1828. Kaupunginoikeudet Trogir sai vuonna 1107.
Vuonna 1123 saraseenit valloittivat ja tuhosivat Trogirin lähes täydellisesti. Kaupunki kuitenkin toipui nopeasti, ja eli voimakasta taloudellisen vaurauden kautta 1100- ja 1200-luvulla. 1200- ja 1300-luvuilla Trogirin asukkaat valitsivat toistuvasti Šubićin perheen jäsenen herttuaksi.
Vuonna 1420 alkoi pitkä Venetsian valtakausi, joka päättyi vuonna 1797. Tämän jälkeen Trogir siirtyi osaksi Habsburgien valtakuntaa, johon se kuului aina vuoteen 1918, lukuun ottamatta lyhyttä ranskalaisaikaa vuosina 1806–1814. Ensimmäisen maailmansodan jälkeen Trogirista tuli osa Jugoslavian kuningaskuntaa. Toisen maailmansodan aikana italialaiset valloittivat kaupungin, joka vapautettiin vuonna 1944. Siitä lähtien se kuului Jugoslaviaan, kunnes se itsenäistyi muun Kroatian mukana vuonna 1991.
Kulttuuriperintö.
Trogirilla on mielenkiintoinen jatkuvan kaupunkimaisen asutuksen historia 2300 vuoden ajalta. Sen monipuolinen kulttuuri kehittyi kreikkalaisten, roomalaisten ja venetsialaisten vaikutuksesta. Trogirissa on useita palatseja, kirkkoja ja torneja sekä linnoitus pienellä saarella. Vuonna 1997 kaupunki listattiinkin Unescon maailmanperintöluetteloon.
Trogir on koko Keski-Euroopan parhaiten säilynyt romaanis–goottilainen rakennusryhmittymä. Kaupungin muurein ympäröity keskiaikainen keskusta käsittää linnan sekä asumusten ja palatsien sarjan romaaniselta, goottilaiselta, renessanssin ja barokin aikakausilta. Trogirin merkittävin rakennus on Pyhän Laurentiuksen katedraali, jonka läntinen portti on kroaattiarkkitehti Radovanin taidonnäyte, ja joka on koko Kroatian merkittävin romaanis-goottilaisen aikakauden rakennus.
Trogirin merkittävimmät kohteet:
Punta Arenas

Punta Arenas on kaupunki Chilessä. Se on Magallanes y Antártica Chilenan alueen pääkaupunki, joka sijaitsee Magalhãesinsalmella, ja on yksi maailman eteläisimmistä kaupungeista.
Fernão de Magalhães kävi lähellä nykyisen Punta Arenasin aluetta vuonna 1520. Englantilaiset käyttivät paikasta nimitystä "Sandy Point". Nykyinen nimi kehittyi termistä "Punta Arenosa", joka oli suora espanjannos vanhasta englanninkielisestä nimestä.
Kaupunki perustettiin virallisesti 1800-luvulla.
Punta Arenasin väkiluku on noin 129 000 joten se on kokoluokkansa eteläisin kaupunki ja lisäksi maailman eteläisin mantereella sijaitseva kaupunki. Tulimaan pääsaarella sijaitseva Ushuaia on vielä etelämpänä, mutta on selvästi pienempi, ja Chilen puolella Tulimaan saaristoa olevassa maailman eteläisimmässä asutuskeskuksessa Puerto Williamsissa puolestaan on alle 2000 asukasta.
Dion Syrakusalainen

Dion (408–354 eaa.) oli Sisilian Syrakusan tyranni. Hän oli Hipparinoksen poika ja Dionysios I:n velipuoli.
Nuoruudessaan Dion oli Platonin ihailija ja oppilas. Dionysios oli kutsunut Platonin Syrakusaan, ja Dion pyrki kaikin keinoin edistämään sitä, että tyranni omaksuisi Platonin oppeja ihannevaltiosta ja -hallitsijasta. Dionysios kuitenkin loukkaantui Platonin opeista ja määräsi vuonna 388 eaa. Platonin palaamaan Ateenaan.
Myöhemmin Dion nousi nuoremman Dionysioksen neuvonantajaksi ja kutsui Platonin uudelleen Syrakusaan. Lopulta Dionysios ja Dion kuitenkin riitaantuivat, ja myös Platon joutui jälleen poistumaan maasta. 
Dion kuoli ateenalaisen Kallippoksen salamurhaamana.
Dion

Dion voi viitata seuraaviin:
Paikkoja.
"Dion" (, ) voi viitata seuraaviin:
Apetit

Apetit on suomalainen tuotemerkki, jonka omistaa Apetit. Apetit-nimellä myydän muun muassa vihannes-, peruna- ja ruokapakasteita ja pakastepizzoja.
Historia.
Vuosien mittaan Apetit-tuotteita on valmistettu monessa eri yrityksessä: 
Tuotteet.
Vuonna 2025 Apetit-tuotemerkillä myytiin vihannespakasteita, valmisruokia, kalatuotteita, napostelutuotteita, pihvejä ja pöyryköitä, kasvisjauhistuotteita, pakastepizzoja ja -keittoja, gratiineita ja kermaperunoita, luomutuotteita, perunapakasteita ja kasvisöljyjä.
Askari

Askari () on arabian ja swahilin "sotilasta" tarkoittava sana, jolla tarkoitettiin alun perin alkuperäiskansoista koostuvia siirtomaavaltojen joukkoja Itä-Afrikassa ja Lähi-idässä. Sanaa on käytetty myös puolisotilaallisista-, turvallisuus- ja poliisijoukoista. Apartheidin aikana termiä käytettiin Etelä-Afrikan armeijan vangitsemista PAC:n ja ANC:n sissisotilaista, jotka "käännytettiin" apartheid-hallinnon vakoilijoiksi ja sotilaiksi. Toisen maailmansodan aikana natsit käyttivät termiä "askarit" puna-armeijasta.
Historia.
Saksan keisarikunnan Itä-Afrikassa ensimmäisessä maailmansodassa sotineen siirtomaa-armeijan askarit tulivat kuuluisiksi taistelutaidoistaan. He taistelivat Paul von Lettow-Vorbeckin komennossa, ja heidän lukumääränsä kohosi sodan kuluessa reilusta tuhannesta yhdentoista ja kahdentoista tuhannen välille. Italian-Etiopian sodassa vuosina 1935–1936 Italian puolella taisteli Eritreasta kotoisin olleita askari-sotilaita.
Lykurgos

Lykurgos (, ) voi viitata seuraaviin henkilöihin:
Jean Bertin

Jean Bertin (5. syyskuuta 1917 Druyes-les-Belles-Fontaines – 21. joulukuuta 1975 Neuilly-sur-Seine) oli ranskalainen lentokoneinsinööri ja ilmailija. 
Hän opiskeli École supérieure de l'aéronautique et polytechnicien -yliopistossa (Supaero) valmistuen vuonna 1938. Hän toimi vuodesta 1944 alkaen lentokonemoottorien suunnittelussa tuolloin valtiollisessa SNECMA-yhtiössä. 
Hän on kehittänyt Aérotrainia.
Vuonna 1955 hän perusti Bertin &amp; Cie-yhtiön, joka on toiminut muun muassa avaruustekniikassa.
Tasoviirakone

Tasoviirakone on jatkuvatoiminen paperikone jonka paperi-, kartonki- tai selluloosarata kulkee vaakasuorassa viiraosalta puristinosalle yläviiran painaessa rataa alaviiraa vasten. Tasoviirakoneen tyyppinen vuonna 1799 patentoitu paperikone oli ensimmäinen jatkuvatoiminen paperikonemalli. Jatkuvatoimisella paperikoneella oli useita kehittäjiä, joista Englannissa patentin saivat veljekset Fourdrinier ja John Gamble vuonna 1807. 
Suomen ensimmäinen tasoviirakone käynnistyi 1842 J. C. Frenckellin tehtaalla.
Ny-Ålesund

Ny-Ålesund ("Uusi Ålesund") on asutuskeskus Huippuvuorilla. Se on yksi maailman pohjoisimmista asutetuista paikoista.
Ny-Ålesund sijaitsee Kongsfjordenilla, Spitsbergenin saaren länsirannikolla. Kylässä on talvisin noin 35 ja kesäisin 180 vakituista asukasta. Alueella sijaitsee suuri tähtitieteessä käytettävä radioantenni, jonka johdosta keskustan alueella on 20 kilometrin säteellä kielletty useimpien langattomien laitteiden käyttö, kuten Bluetooth ja WLAN. Radiosignaalin passiivinen käyttö on sallittua.
Marraskuussa 1962 Ny-Ålesundissa sattui hiilikaivosonnettomuus, jonka seurauksena 21 ihmistä kuoli. Heistä 11 ruumista ei saatu kaivoksesta pois ja siitä tuli heidän hautansa.
Voith Paper

Voith Paper on saksalaisen Voith AG:n paperikoneita valmistava yksikkö. Se on Valmetin kanssa maailman johtavia paperikonevalmistajia. Yksikön liikevaihto tilikaudella 2005 oli 1,7 miljardia euroa ja se työllisti yli kymmenentuhatta työntekijää.
Paperinvalmistuksen maailmanennätys syntyi huhtikuussa 2008 Rhein Papierin Hürthin paperitehtaalla Voithin koneella. Paperikone tuotti hyvälaatuista sanomalehtipaperia yli vuorokauden ajan 1 980 metriä minuutissa.
Voith paperi- ja kartonkikoneet Suomessa.
Lisäksi Voith on toimittanut mittavia uusintoja usealle paperitehtaalle sekä muita paperiteollisuuden laitteita, kuten Voikkaan hiomon (toiminnassa vuosina: 1927–198?) ja Summan hiomon (1955–2008).
Robert Esnault-Pelterie

Robert Albert Charles Esnault-Pelterie (8. marraskuuta 1881 – 6. joulukuuta 1957) oli ranskalainen ilmailun ja avaruuslennon pioneeri. 
Esnault-Pelterie syntyi Pariisissa tekstiilitehtaan omistajan pojaksi. Hän opiskeli Sorbonnen yliopiston luonnontieteen tiedekunnassa insinööriksi.
Esnault-Pelterie kehitti alussa Wright-veljesten innostamana kaksitasoisia liitokoneita. Hän käytti rakenteellisesti joustavien siipien vääntöä ohjauksessa ja kehitti tämän kokemuksen kautta lentokoneeseen siivekkeen. Myöhemmin hän keksi joystick-ohjaussauvan.
Esnault-Pelterien ensimmäinen moottorilento tapahtui 10. lokakuuta 1907 omalla Pelterie I -koneella. Peterie II-kone seurasi vuonna 1908.
Hän osallistui I maailmansotaan ja sai "Officier de la Légion d’Honneur"-kunnianosoituksen.
Hänen perheensä panosti runsain mitoin rahoitusta Robertin ilmailutoimintaan, joka miltei tuhosi perheen vaurauden. 
Hän kiinnostui avaruuslennosta ja kehitti rakettimoottoria. Hän julkaisi tutkimuksensa vuonna 1930 "L’Astronautique"-kirjana. Vuoden 1934 versiossa tuosta kirjasta hän kaavaili avaruusalusten ydinpropulsiota ja tähtien välistä avaruuslentoa.
Marraskuussa 1928 hän avioitui Carmen de Quirosin kanssa.
Vuonna 1929 Robert ehdotti ballistista ohjusta sotilaalliseksi aseeksi. Vuonna 1931 hän alkoi rakettiajoaineiden kehitystyön. Raketti ei saavuttanut tuolloin Ranskan asevoimien kiinnostusta.
Richard Swinburne

Richard G. Swinburne (s. 26. elokuuta 1934) on brittiläinen filosofi ja emeritusprofessori, joka on keskittynyt etenkin uskonnonfilosofiaan. Swinburne on ollut professorina Keele Universityssa 1972–1985, Aberdeenin yliopistossa 1982–1984 ja Oxfordin yliopistossa 1985–2002. Swinburne on ortodoksisen kirkon jäsen ja hän on eräs tunnetuimmista nykyisistä kristillisistä uskonpuolustajista. 
Kristillinen filosofia.
Swinburne on julkaissut lukuisia teoksia. Hänen teoksensa edustavat enimmäkseen akateemista filosofiaa, mutta hän on julkaissut myös muutaman kansanomaisemman teoksen, esimerkiksi vuonna 1996 ilmestyneen kirjan "Is There a God?" (suom. "Tuntematon tekijä").
Swinburnen mukaan kristillinen usko on järjellistä ja johdonmukaista. Hän on esittänyt lukuisia jumalatodistuksia. Swinburnen luultavasti tunnetuin jumalatodistus on ontologisen todistuksen johdannainen, jossa Jumalan olemassaolo johdetaan siitä, että uskonnolliset tuntemukset ovat todellisia ja havaittuja ilmiöitä. Koska ihmisten käsityksillä on aina kohde, voidaan päätellä että Jumalan olemassaolo ei ole looginen välttämättömyys mutta metafyysinen välttämättömyys. Arvostelijoista tämä ei kuitenkaan tarkoita välttämättä mitään muuta kuin sitä, että Jumala on olemassa määritelmänä. Swinburne on myös ”ketjuttanut” perinteisiä jumalatodistuksia yhteen ”kasautuvaksi todistukseksi”, joka hänen mukaansa tekee Jumalan olemassaolon todennäköisemmäksi.
Swinburne on myös tarjonnut ratkaisun kaikkivoipaisuuden paradoksiin määrittelemällä Jumalan kaikkivaltiuden ominaisuudet. Todistelu kulkee seuraavasti:
Zzzax

Zzzax (kirjoitettu joskus muotoon Zzaxx) on Marvel-kustantamon luoma superroisto. Olento ilmestyi ensi kerran "The Incredible Hulk" -lehden numerossa 166. 
Voimat ja varusteet.
Zzzax on "sähkömagneettinen älykkyys", psionisesti latautunut sähkömagneettinen kenttä, joka kykenee vuorovaikutukseen fysikaalisen maailman kanssa. Olennolla on yksinkertainen älykkyystaso ja yli-inhimilliset voimat. 
Zzzaxin ulkomuoto on yleensä valtaisa massa sähköpurkauksia ihmismäisessä olomuodossa. Olento tuottaa paljon valoa ja on valkoisenkellertävä väriltään. Tunnusomainen piirre on myös vahva otsonintuoksu. Zzzax kykenee myös lentämään tai leijailemaan ilmassa.
Kaarniemi

Kaarniemi (ruots. "Kårnäs") on Kotkan rannikon itäisin kylä. Se sijaitsee Kaarniemenlahden rannalla. Aikaisemmin Kaarniemi on kuulunut Vehkalahden ja Kymin kuntiin ja Karhulan kauppalaan. Kylän asutus keskittyy Kaarniementien varteen. 
Kaarniemessä on sijainnut Kaarniemen kartano, jonka osti vuonna 1746 (juuri pikkuvihan jälkeen) Elias Sundberg. Suuri osa Kaarniemen nykyisistä asukkaista on Eliaksen ja hänen vaimonsa Maria Reinholdintyttären jälkeläisiä.
Kaarniemen Syväsalmessa toimi 1900-luvun alussa saha, jonka perustivat Johan Lehtinen ja Wilhelm Wendelin. Sahan toimintaan liittyi riitaisia oikeusjuttuja Karhulan patruunan William Ruthin kanssa, ja toiminta päättyi vuonna 1908 jätettyyn konkurssihakemukseen. Sahan vanhat rakennukset toimivat nykyään Sähköliiton lomakeskuksena.
Kaarniemeen rakennettiin vuonna 1914 kansakoulu, jota laajennettiin 1930-luvulla. Suunnittelija Konsta Onnela oli kylän omia poikia. Koulu lakkautettiin vuonna 1958. Rakennuksessa oli tämän jälkeen Karhulan kauppalan ja sittemmin Kotkan kaupungin vuokra-asuntoja. Vuonna 2000 Kaarniemen koulu myytiin yksityiskäyttöön asunnoksi. 
Kaarniemessä sijaitsee muun muassa Kotka Power Techin konepaja, Kotkan kaupungin Luovin leirikeskus, Kotka-Kymin seurakunnan Ristiniemen ja Höyterin leirikeskukset, Kaarniemen toimintakeskus ja Sähköliiton lomakeskus.
Geisha (suklaa)

Geisha on Fazerin valmistama suklaa, jota myydään suklaalevynä, suklaapatukkana ja konvehteina. Geisha-suklaassa on japonais-hasselpähkinätäytettä maitosuklaasta tehdyn kuoren sisällä. 
Geisha-suklaan valmistaminen aloitettiin vuonna 1962. Peter Fazer oli ihastunut Karl Fazer Caféssa Kluuvikadulla valmistettuun Japonica-nimiseen leivokseen. Hän pyysi tuotekehitystä kokeilemaan tätä täytettä yhdessä maitosuklaan kanssa. 
Geisha-nimi ja vaaleanpunainen väri lainattiin tuotteelle Fazerin Parhain -pussin makeiselta, joka sai uuden nimen Tokyo. Japani toimi uutuustuotteen inspiraationa tuolloin ajankohtaisten Tokion olympialaisten kautta, joihin Peter Fazer osallistui itsekin lajinaan purjehdus.
Vuonna 2006 Geishan pakkausta uudistettiin niin, että tunnusomainen geisha-kuva-aihe (tarkemmin maiko, harjoittelijageisha) jätettiin pois ja kirjasinta vaihdettiin.
Vuonna 2020 Fazer on ilmoittanut harkitsevansa tuotteen nimen vaihtamista.
Druyes-les-Belles-Fontaines

Druyes-les-Belles-Fontaines on kunta Ranskassa, Yonnen departementissa Burgundin alueella. Kunnassa on 288 asukasta. 
Matkailijoita houkutellaan alueelle sen rauhallisten myllylampien ja kukkulan rinteellä seisovan linnan takia. Linnanrauniot, samoin kuin kirkko, ovat 1100-luvulta.
Neuilly-sur-Seine

Neuilly-sur-Seine on Pariisin läntinen naapurikunta ja esikaupunki 6,8 kilometriä Pariisin keskustasta. Siellä on arviolta 62 075 asukasta (vuonna 2014) ja sen pinta-ala on 3,73 neliökilometriä. Neuilly onkin yksi tiheimmin asuttuja alueita Euroopassa. Neilly-sur-Seine kuuluu Hauts-de-Seinen departementtiin ja Nanterren arrondissementtiin.
Kuuluisa Bois de Boulognen puisto sijaitsee Neuilly-sur-Seinen eteläpuolella. Neuilly on vaurasta esikaupunkialuetta, joka koostuu lähinnä asuinalueista. Alueella on myös joidenkin yritysten pääkonttoreita. Neuillyä ja sen viereisen Pariisin 16. arrondissementin tiettyjä alueita, kuten Auteuil-Neuilly-Passya, kutsutaan usein yhteisnimityksellä "porvarilliset" asuinalueet.
Neuilly-sur-Seinen pääkatu on koko kunnan poikki kulkeva leveä Avenue Charles de Gaulle, jonka länsipäästä johtaa silta Seinen yli La Défensen alueelle. Yhdessä Pariisin puolella sijaitsevan Avenue de la Grande Arméen kanssa tämä katu muodostaa Champs-Élysées’n suoran jatkeen Pariisin Riemukaarelta Défenselle ja muodostaa osan pitkästä suorasta puistokatujen ketjusta, joka tunnetaan nimellä "Axe historique" tai "Voie Triomphale".
Neuilly-sur-Seinessä on kolme metroasemaa: Porte Maillot (Pariisin rajalla; yhteys RER:riin), Les Sablons ja Pont de Neuilly.
Pariisin rauhankonferenssin aikana 1919 tehty Neuillyn rauhansopimus Bulgarian kanssa allekirjoitettiin Neuilly-sur-Seinessä.
Partio (sotilasyksikkö)

Partio on pieni sotilaallinen kokoonpano. Yleensä se on kooltaan ryhmää pienempi ja sen johtajana toimii alikersantti, korpraali tai muu sotamiestä vastaava miehistön arvoinen sotilas. Partio voi kuulua joko ryhmään tai suoraan joukkueeseen. Tyypillisesti partioita käytetään suorittamaan jotain erityistehtävää, esimerkiksi tiedustelua, panssarintorjuntaa, tulenjohtoa tai vaikka kenttälääkintää. 
Suomen puolustusvoimien tyypillinen partio on jääkärijoukkueen sinkopartio, johon Prikaati 2005 -kokoonpanossa kuuluu aliupseeri ja kaksi miehistön jäsentä. Vanhemmissa kokoonpanoissa partio on osa kolmatta jääkäriryhmää ja sitä johti kyseisen ryhmän aliupseerin arvoinen varajohtaja. Kaikilla partion miehillä on varustuksenaan raskas kertasinko. Toinen yleisesti käytetty partiotyyppi on tulenjohtopartio, johon kuuluu tulenjohtaja, tulenjohtoaliupseeri, tulenjohtomies sekä viestimies.
Partiota pienempi kokoonpano voi olla taistelijapari.
Paperikonetekstiilin laboratoriotutkimus

Paperikonetekstiilin laboratoriotutkimus on tapa selvittää paperikonetekstiilien käyttäytymistä paperin-, kartongin- tai selluloosanvalmistuksen yhteydessä. Yleensä kiinnitetään huomiota tukkeutumiseen, kokoon puristumiseen, kulumiseen, markkeeraavuuteen, vaurioihin ja sopivuuteen.
Märkäviirat.
Erilaiset massat vaikuttavat eri tavoilla märkäviiran kulumiseen. Mikäli kuluminen on huomattavaa, paksunnetaan viiraosalla kulkevan märkäviiran alalankoja, jotka liikkuvat perälaatikon metalliosia ja päästölistoja vasten. Polyesteristen alalankoja sijaan saatetaan käyttää, jopa joka toisessa konesuuntaisessa langassa polyamidia. Polyamidi on kulutuskestävämpää kuin polyesteri, mutta polyamidin runsas käyttö tekee märkäviirasta epästabiilimman muotonsa suhteen.
Likaantuminen.
Koneessa käytettävistä puhdistavista suihkuista huolimatta paperikonetekstiilit likaantuvat ja tukkeutuvat, jolloin ne eivät enää auta poistamaan paperiradasta vettä niin kuin aikaisemmin. Paperikoneteksiilissä olevaa likaa voidaan tutkia ja määrittää, mikä osa epäpuhtaudesta on orgaanista ja mikä osa epäorgaanista. Orgaaninen epäpuhtaus tarkoittaa sitä, että seassa on kuituja.
Kokoon puristuvuus.
Liikaantumisen lisäksi toinen syy tukkeutumiseen voi olla se, että tekstiili on puristunut saadessaan impusseja kuukausien käytön aikana. Tätä voidaan puristinhuovilla mitata vesitilana. Vesitilan nopeahko pienentyminen aiheuttaa sen, että puristinhuoma menettää vesitilaansa ja kuivattaa paperirainaa alkuperäistä tehottomammin, koska siihen ei puristinosalla siirry niin paljoa vettä kuin uutena ja imulaatikoille siirtyy vähemmän vettä kuin mikä olisi mahdollista.
Vesitilan pienentymistä vastaan monissa puristinhuovissa pyritään tekemään alalangat paksuhkoista langoista tai jopa kutomalla ne monofilamenttilangoista, mikä tasapainotetaan paperipuolella käyttämällä vastaavasti erittäin hienoja lankoja.
Kuluminen.
Kulumista esiintyy kaikilla paperikonetekstiileillä. Täyteaineena halvempi kalsiumkarbonaatti kuluttaa enemmän tekstiiliä kuin esimerkiksi kaoliini. Koska kuitenkin massan sisältöön voidaan vaikuttaa, on tieto kulumisen luonteesta arvokas. Tekstiiliä kuluttavat myös koneen metalliosat.
Tuohivirsu

Tuohivirsu on tuohesta valmistettu kenkä. Tuohivirsu on kudottu eli ”tehty” koivusta poikittaissuuntaan kiertäen kiskotuista noin tuuman levyisistä tuohisuikaleista, joiden reunat on yleensä viiltämällä tasattu. Virsuja valmistetaan myös monien lehtipuiden kuorenalaisesta niinikerroksesta sekä katajan kuoresta.
Tuohi- kuten muutkin virsut jaetaan suorakuteisiin eli löttöihin ja vinokuteisiin eli virsuihin. Suorakuteiset virsut ovat perinteinen työjalkine ja jopa juhlajalkine ja vinokuteiset, tohvelimalliset virsut taas ovat historiallisella ajalla Keski-Venäjältä levinnyt, sikäläisen niinivirsun muunnos. Vinokuteisia virsuja on käytetty enimmäkseen kotipiirissä lähinnä tohvelien asemesta, sillä tuohesta tehtyinä niiden valmistus on aikaaviepää.
Nimitys virsu pohjautuu balttilaiseen ja länsivenäläiseen sanaan "verzen" (верзень). Muita erilaisten virsujen paikallisia nimityksiä ovat esimerkiksi löttö, tanokas, tuohikas, tohveli, luapotti ja kopponen.
Arete Kyreneläinen

Arete Kyreneläinen (, 300-luku eaa.) oli Sokrateen oppilaan Aristippos Kyreneläisen tytär ja kyreneläiseen koulukuntaan kuulunut filosofi. Hän on ensimmäinen ja yksi harvoja antiikin ajalta tunnettuja merkittävämpiä naisfilosofeja. Hänen nimensä tarkoittaa ”Hyvettä”. Aretella oli poika jonka nimi oli myös Aristippos ja jota hän opetti itse. Tämän vuoksi poikaa kutsuttiin nimellä Aristippos Äidinopettama.
Areten mainitsevat sekä Diogenes Laertios että Claudius Aelianus. Hänet kuvataan usein vanhemman Aristippoksen seuraajana kyreneläisen koulukunnan johdossa, mutta todellisuudessa ei tiedetä, kumpi Aristippoksista perusti koulukunnan. Ei kuitenkaan ole mitään syytä epäillä, etteikö Arete olisi toiminut itsekin filosofina. Hänen kerrotaan opettaneen yli 30 vuotta ja kirjoittaneen useita teoksia, jotka kaikki ovat kuitenkin kadonneet.
J. Moransin mukaan Arete opiskeli Platonin Akatemiassa ja hänen hautakirjoituksessaan luki: ”Kreikan suuruus, Helenan kauneus, Aristippoksen kynä, Sokrateen sielu ja Homeroksen kieli”.
Fell on Black Days

Fell on Black Days on Soundgardenin vuonna 1994 julkaisema single ja hyvin tunnettu kappale. Se nousi Suomen virallisen listan sijalle 10.
Kappaleesta tehtiin video , jossa näytetään kun yhtye nauhoittaa kappaletta studiossa. Videossa on käytetty samaa versiota kappaleesta kuin EP:llä "Songs from the Superunknown".
Taskutietokone

Taskutietokone oli 1980-luvun mukana kuljetettava ohjelmoitavan taskulaskimen kokoinen laite.
Varhaisia valmistajia olivat Casio ja Sharp, joita seurasivat Panasonic ja Quasar.
Taskutietokoneissa oli yleensä aakkosnäppäimistö ja suhteellisen pieni näyttö. Ne eivät eronneet tekniikaltaan kovinkaan paljon sen aikaisista ohjelmoitavista taskulaskimista. 
Myös laskimia valmistavat yritykset kuten Hewlett-Packard valmistivat taskutietokoneita. Sinclair Researchin kanssa yhteistyössä toiminut Psion valmisti Psion Organiser -laitteen.
Taskutietokoneita seurasivat kämmentietokoneet.
Pauli Virta

Pauli Olavi Virta (21. marraskuuta 1945 Helsinki – 21. joulukuuta 2011 Helsinki) oli suomalainen muusikko, ääninäyttelijä ja äänitysstudio Oy PVP Voice Ab:n toimitusjohtaja.
Virran vanhemmat olivat laulaja Olavi Virta ja Irene Dorothy Violetta Virta (o.s. Henriksson, ent. Kaarela). Virta asui pitkään Ruotsissa.
Virta johti PVP-Voice-studiota, jossa tehtiin sekä musiikkiäänityksiä että televisio-ohjelmien jälkiäänityksiä. Oman studionsa lisäksi Virta johti Disney-elokuvien ja sarjojen dubbauksista tunnettua Sun Studio Oy:tä Jukka Teittisen kanssa. Virta ääninäytteli lukuisissa animaatiosarjoissa ja -elokuvissa, pääasiassa kuitenkin omalla studiollaan tuotetuissa, mutta myös muissakin studioissa. Näiden lisäksi Virta ääninäytteli konsolipeleissä ja . Virta on myös lukenut äänikirjoja.
Yksityiselämä.
Virta oli naimisissa Titta Jokisen kanssa 1980-luvulla. He tapasivat Ritarihuoneella ja sen jälkeen satunnaisesti ja päätyivät avioon. Liitosta syntyi tytär Pauliina. 
Avioliitto päättyi eroon kymmenen vuoden yhteiselon jälkeen, mutta puolisot säilyivät hyvissä väleissä Virran kuolemaan saakka. Titta Jokinen on luonnehtinut Virtaa ”mukavaksi ja monipuoliseksi” ihmiseksi.
Virta menehtyi pitkään sairastettuaan 66-vuotiaana Helsingissä. Hänet on haudattu isänsä viereen Malmin hautausmaalle.
Hegesias Kyreneläinen

Hegesias Kuolemankannattaja (, n. 320–280 eaa.) oli antiikin kreikkalainen kyreneläiseen koulukuntaan kuulunut filosofi. Hänen opettajansa oli Paraibates, jota opetti Epitimides, jota opetti puolestaan Antipatros, joka oli Aristippoksen oppilas. Hän toimi erityisesti Aleksandriassa, Egyptissä, jossa hänellä oli oma koulunsa.
Hegesias sai lisänimensä, koska piti itsemurhaa varteenotettavana aseena elämän kärsimyksiä vastaan ja kirjoitti tästä mm. teoksessaan "Apokarteron". Hegesias katsoi, että elämä oli täynnä pahaa ja että viisaan miehen oli turhaa tavoitella nautintoa, vaan kaikki mitä hän saattoi tehdä oli linnoittaa itsensä niin hyvin kuin mahdollista tuskaa vastaan. Onnellisuus on mahdotonta eikä sitä ole näin olemassa, koska ruumis joutuu kokemaan paljon kärsimyksiä ja sielu joutuu kärsimään sen kanssa, ja myös sattuma tekee hyvästä mahdotonta.
Jotkut Hegesiaan oppilaat todella suorittivat itsemurhan hänen luentojensa jälkeen, minkä vuoksi hänen koulunsa lopulta suljettiin ja hänet karkotettiin Aleksandriasta. Mikäli nykyaikaan säilyneet anekdootit pitävät paikkansa, hänen luentonsa ovat kuitenkin saattaneet olla enemmän mustaa huumoria, eikä hän todellisuudessa kannattanut aktiivista itsemurhaa vaan katsoi, että sekä elämä että kuolema ovat yhtä tavoiteltavia. Hegesias innoitti kuulijoitaan ajattelemaan elämää ja sen kärsimyksiä — ja yhtä lailla siihen liittyviä arvoja ja normeja — ja kyseenalaistamaan kaiken perustavalla tavalla.
Argyre Planitia

Argyre Planitia on laaja törmäyskraatteri Marsissa. Se on läpimitaltaan 892,93 kilometriä ja yli 5 kilometriä syvä. Argyre Planitia on Marsin toiseksi suurin kraatteri.
Kraatterin nimi on peräisin Giovanni Schiaparellin vuonna 1877 laatimasta Marsin kartasta. Schiaparelli nimesi törmäyskraatterin Kreikan mytologiassa esiintyvän hopeasaaren mukaan.
Du riechst so gut

Du riechst so gut (sinä tuoksut niin hyvältä) on Rammsteinin ensimmäinen singlejulkaisu ja ensimmäinen Rammsteinin kappale, jolle tehtiin musiikkivideo.
Singlestä julkaistiin uusi versio 17. huhtikuuta 1998.
Pistinmuurahaiset

Pistinmuurahaiset (Myrmicinae) on muurahaisten (Formicidae) alaheimo.
Ainakin Etelä-Suomessa yleinen pistinmuurhaislaji on siloviholainen ("Myrmica rubra"), jota kansanomaisesti kutsutaan ”kusiaiseksi” – kuten paikoin kutsutaan myös kekomuurahaisia. Laji on aggressiivinen ja pistää kivuliaasti myrkkypistimellään. Siloviholainen puolustaa hanakasti pesäänsä häiriöiltä.
Pistinmuurahaisten tribukset.
Viime vuosina pistinmuurahaisten alaheimo on muuttunut paljon, elossa olevia tribuksia on jäljellä kuusi, joissa on 142 sukua ja 6632 lajia. Fossiileihin perustuvia sukupuuttoon kuolleita tribuksia on 36, joissa lajeja 167.
Suomen suvut ja lajit tribuksittain.
Suomessa pistinmuurahaisia on kahdeksan sukua neljässä tribuksessa. Näissä on Suomessa 24 lajia.
Homo rudolfensis

Homo rudolfensis eli turkananihminen on sukupuuttoon kuollut ihmis- tai esi-ihmislaji, joka eli plioseenilta varhaiselle pleistoseenille noin 2,5–1,8 miljoonaa vuotta sitten. Se muistuttaa kasvoiltaan kenianesi-ihmistä, ja sitä onkin ehdotettu liitettäväksi samaan sukuun. Lajin asema ihmisen evoluutiossa ei ole vielä täysin selvinnyt.
Turkananihmisen fossiileja on löydetty Itä-Afrikasta. Näistä ensimmäiset löydettiin vuonna 1972 Turkanajärven itäpuolelta Keniasta. Nimi "rudolfensis" tulee järven vanhasta nimestä Rudolfjärvi. Turkananihmisen tiedetään käyttäneen yksinkertaisia kivityökaluja.
Turkananihminen oli noin 145–150 senttimetriä pitkä ja liikkui pystyasennossa. Turkananihmisen kallossa ja hampaistossa on paljon yhtäläisyyksiä "Paranthropus"-suvun lajien kanssa. Sen leuat eivät kuitenkaan työnny samalla tavoin kuonomaisesti eteenpäin, sen hampaat ovat pienemmät, ja sen aivokoppa on pyöreä ja otsa pysty. Sen aivojen tilavuus oli noin 700–900 cm³ eli huomattavasti enemmän kuin "Paranthropusilla".
Eagle-Eye Cherry

Eagle-Eye Lanoo Cherry (s. 7. toukokuuta 1968 Tukholma, Ruotsi) on amerikanruotsalainen laulaja-lauluntekijä. Myös hänen isänsä Don Cherry sekä sisarpuolensa Neneh Cherry ja Titiyo ovat muusikkoja.
Pian syntymänsä jälkeen Cherry muutti isänsä mukana New Yorkiin, missä hän myöhemmin alkoi näytellä ja soittaa musiikkia. Isänsä kuoltua vuonna 1995 Cherry muutti Tukholmaan tyttöystävänsä kanssa ja keskittyi sanoittamistyöhön. Vuonna 1997 hän julkaisi esikoisalbuminsa "Desireless", joka menestyi hyvin Euroopassa. Erityisen suureksi hitiksi nousi single ”Save Tonight”.
Hänen toinen pitkäsoittonsa, "Living in the Present Future", julkaistiin vuonna 2000. Hänen viimeisin albuminsa, "Sub Rosa", on vuodelta 2003.
Cherry on vieraillut Santanan albumilla "Supernatural".
David Cash

David Cash (tunnetaan paremmin hänen paininimellään Kid Kash) (s. 31. heinäkuuta 1969 Waynesboro, Virginia) on yhdysvaltalainen showpainija, joka on esiintynyt Extreme Championship Wrestlingssä, Total Nonstop Action Wrestlingssä ja World Wrestling Entertainmentissa. Hän on esiintynyt myös WWE:ssä SmackDownissa, The Pitbulls tag-teamissa, mutta hänen sopimuksensa purettiin asenneongelmien takia.
Coleco ADAM

Coleco ADAM on Colecon kehittämä ja 1980-luvun alussa julkaisema tietokone, jonka edeltäjä on pelikonsoli ColecoVision. ADAM ei ollut kovin suosittu, mikä johtui osittain varhaisista tuotanto-ongelmista. Laite julkistettiin kesän 1983 Consumer Electronics Show -messuilla. ADAM sai hyvää palautetta näppäimistönsä ja tulostimensa laadukkuudesta, ja tarjosi aikanaan kilpailukykyiset grafiikat ja äänimaailman.
ADAM on tunnettu sattumuksellisesta esillepanostaan tammikuun 1984 CES-messuilla. Esitelläkseen laitettaan Coleco päätti näyttää "Donkey Kong" -peliä pyörimässä sillä. Nintendo oli samaan aikaan neuvottelemassa Atarin kanssa Famicom-konsolinsa jakelusta ulkomailla, ja sopimus piti allekirjoittaa tammikuun 1984 CES-messuilla. Atarilla oli lisenssi "Donkey Kongiin" tietokoneille, kun taas Colecolla oli lisenssi pelikonsoleita varten. Atarin nähdessä lisensoimattoman "Donkey Kongin" ADAMilla yritys lopetti yhteistyönsä Nintendon kanssa. Nintendo lähti lopulta ilman Atarin apua ulkomaiden markkinoille .
Neimoidialaiset

Neimoidialaiset ovat kuvitteellisia olentoja George Lucasin luomassa elokuvasarjassa "Tähtien sota".
Neimoidialaiset ovat syntyessään toukkia Cato Neimoidialla suurissa yhdyskunnissa, joille annetaan vain rajoitetusti ruokaa. Heikoimmat jätetään kuolemaan suurempien kahmiessa itselleen enemmän kun jaksavat syödä, mistä johtuu neimoidialaisten alituinen varovaisuus ja kuolemanpelko. Aikuinen neimoidialainen on nenätön ja vihreäihoinen. Neimoidialaisten hallitsijasta ei ole varmaa tietoa, mutta luultavasti se on kuningas (tähän viittaa Nute Gunrayn asema varakuningas). Neimoidialaiset ovat äärimmäisen omistushaluisia, ja he ovat rakentaneet valtavan yhtiön, Kauppaliiton, joka on äärimmäisen monimutkainen järjestö ja niin suuri, että sillä on oma edustaja senaatissa. Kauppaliiton rahtialukset ovat tuttu näky sivistyneiden planeettojen ympärillä. Episodi I:ssä, Pimeässä uhassa, Kauppaliitto on rakentanut salaa valtavan droidiarmeijan, jonka tarkoitus oli vallata Naboo, mutta hyökkäys epäonnistui. Episodi II:ssa ja III:ssa (Kloonien hyökkäys ja Sithin kosto) Kauppaliitto ja Cato Neimoidia ovat liittyneet Itsenäisten aurinkokuntien konfederaatioon, eli separatisteihin, joka soti Vanhaa Tasavaltaa vastaan Kloonisodassa. Sota päättyi separatistien häviöön ja Galaktisen sisällissodan alkuun.
Tunnettuja neimoidialaisia.
Nute Gunray Kauppaliiton varakuningas. Kuoli Anakin Skywalkerin valosapelista planeetta Mustafarilla.
Rune Haako Kauppaliiton asutusupseeri ja varakuninkaan neuvonantaja. Kuoli Mustafarilla Anakin Skywalkerin valosapelista.
Lott Dod Kauppaliiton senaattori. liittyi separatisteihin ja kuoli Anakin Skywalkerin valosapelista.
Daultay Dofine Kauppaliiton lippulaivan komentaja. Koki kohtalonsa Naboon saarron aikana yhdeksänvuotiaan Anakin Skywalkerin aiheutettua tuhoisan ketjureaktion.
Rute Gunnay Neimoidialainen liikemies, Gunrayn ja Haakon henkilökohtainen avustaja. Kuoli Anakin Skywalkerin valosapelista Mustafarilla.
Karvasmanteliöljy

Karvasmanteliöljy on mausteena käytettävä neste, joka koostuu suurimmalta osalta bentsaldehydistä. Luonnossa karvasmanteliöljyä saadaan mantelin, persikan tai aprikoosin siemenistä. Siemenissä oleva amygdaliini hajoaa entsyymin vaikutuksesta bensaldehydiksi ja sinihapoksi. Luonnollista karvasmanteliöljyä valmistettaessa on myrkyllinen sinihappo poistettava. Valtaosa markkinoilla olevista karvasmanteliöljyistä on kuitenkin valmistettu synteettisesti bentsaldehydistä. 
Ruoanlaitossa karvasmanteliöljyä käytetään erityisesti leivonnassa, esimerkiksi runebergintorttujen maustamisessa.
Osmo Puhakka

Osmo Heikki Puhakka (s. 1. tammikuuta 1948 Elimäki) on suomalainen pappi ja poliitikko, joka toimi Elimäen seurakunnan kirkkoherrana vuodesta 1978 lähtien ja Suomen Keskustan kansanedustajana vuosina 1999–2003.
Kirliankuvaus

Kirliankuvaus on valokuvausmenetelmä, jolla kuvattavat kohteet saadaan näkymään erilaisina hehkuvina kuvioina. Menetelmä on nimetty neuvostoliittolaisen Semjon Kirlianin mukaan, joka vuonna 1939 keksi sattumalta, että valokuvauslevylle asetettu kohde jättää erikoisen jäljen, kun se altistetaan voimakkaalle sähkökentälle. Kirlian väitti oudon hohteen olevan merkki auran olemassaolosta. Kuva kuitenkin muodostuu koronapurkauksen seurauksena.
Historia ja kuvausmenetelmä.
Kirliankuvaus on nimetty neuvostoliittolaisen Semjon Kirlianin mukaan. Hän huomasi kätensä ja sähkölaitteen elektrodin välille syntyvän kipinöitä ja halusi tallentaa ilmiön filmille. Kirlianin kuvissa hänen kättään ympäröi selvä hehku. Kirlian teki löytönsä vuonna 1939, mutta hän julkaisi tutkimustuloksensa vasta vuonna 1957. Kuvat eivät kuitenkaan heti herättäneet kiinnostusta, mutta 1960- ja 1970-luvuilla kuvausmenetelmällä tehdyt kauniit kuvat saivat myös kansainvälistä huomiota.
Kirlian ja hänen vaimonsa väittivät, että syntyvät kuvat elävistä objekteista olivat todiste elämänvoiman tai auran olemassaolosta. Tähän viittasi eritoten se, että leikattaessa palanen pois vaikkapa kasvin lehdestä, heti tämän jälkeen otetuissa kuvissa se näkyi edelleen kokonaisena.
Kirliankuvaukseen voidaan käyttää monia erilaisia laitteita, mutta niissä kaikissa on sama periaate. Kuvauksessa elektrodin päälle asetetaan lasi ja sen päälle valokuvausfilmi. Kuvattava kohde laitetaan filmille ja sen päälle toinen elektrodi. Syntyneeseen piiriin päästetään virtaa, mistä seuraa paljain silminkin havaittava hohto. Filmin ylivalottumisen estämiseksi kirliankuvaus suoritetaan pimiössä tai joidenkin erityisten apulaitteiden avulla.
Drexelin yliopiston tutkijat väittävät, että he eivät ole kyenneet toistamaan kyseistä ilmiötä silloin, kun kuvauksessa käytetty lasilevy on välillä vaihdettu. Tästä he ovat päätelleet, että haamukuvien synty johtuu mikroskooppisesta syöpymisestä, joka jättää kokonaisen lehden ääriviivat lasin pintaan. Heidän mukaansa myös pinnan kosteus ja paine saavat aikaan vaihtelua kuvien koossa, värissä ja muodossa. Myös elottomilla kohteilla, kuten kolikoilla on voitu havaita kirliankuvissa 'aura'.
Tieteellinen tutkimus.
Nykyisin oletetaan että kuvat syntyvät korkeajännitteisten koronapurkausten seurauksena. Samantyyppisiä purkauksia voidaan nähdä muun muassa Van de Graaffin generaattorissa ja teslakäämissä. Koronapurkauksessa sähkökenttä tuottaa vapaita elektroneja, jotka puolestaan törmäävät kaasun läpi virratessaan kaasuatomeihin. Törmäyksessä vapautuu energiaa fotoneina, jotka aiheuttavat hohdon. Kirliankuvauksessa sähkökenttä on kuvattavan kohteen ympärillä.
Fyysikot Arleen Watkins ja William Bickel havaitsivat tutkimuksissaan, että monet fysikaaliset tekijät vaikuttavat väitetyn ”auran” muotoon. Kuvan muoto vaihtelee muun muassa valokuvauspaperin laadun, virran suuruuden, valotusajan, kohteen kosteuden ja kaasun laadun mukaan.
Viitekorko

Viitekorko on rahalaitoksen otto- ja antolainauksen, joukkovelkakirjalainojen ja muiden velkainstrumenttien hinnoittelussa käytetty julkisesti noteerattu korko, jonka perusteella lainasopimuksen hinta eli korko määritellään. 
Esimerkiksi ottolainauksessa talletustilille maksettava korko saatetaan sitoa markkinakorkoon, kuten Euriboriin siten, että tilille maksettava korko on Euribor-korko vähennettynä tietyllä marginaalilla. Vastaavasti antolainauksessa esimerkiksi asuntolainan korko voidaan määritellä siten, että se on viitekorko lisättynä tietyllä marginaalilla.
Suomessa yleisesti käytettyjä viitekorkoja ovat suurten eurooppalaisten pankkien yhdessä noteeraamat Euribor-korot ja yksittäisten pankkien noteeraamat Prime-korot. Viivästyskorot saatetaan sitoa myös Eonia-korkoon. Kansainvälisillä raha- ja pääomamarkkinoilla käytetään ensisijaisesti Euribor- ja LIBOR-korkoja.
Fräntilä

Fräntilä on kylä Kauhavan kaupungissa Etelä-Pohjanmaalla, entisen Kortesjärven kunnan alueella. Kortesjärven kirkonkylästä on Fräntilään noin 5 kilometriä. Kylän perinteiset elinkeinot ovat maanviljely ja karjanhoito. Fräntilässä sijaitsee myös kuuluisa Fräntilän silta. Fräntilä kuuluu myös samaan postinumeroalueeseen Porkholman, Ylikosken, Mäkelän, Kellarinevan, Tuhkasaaren, Salon, ja Mirkunmäen kanssa joka on 62430 Peltotupa.
Jalkaväkirykmentti 38 (talvisota)

Jalkaväkirykmentti 38 (JR 38) perustettiin Kuopiossa ylimääräisten harjoitusten alkaessa 14. lokakuuta 1939 . Rykmentin perusti Kuopion sotilaspiiri ja se kuului eversti Hannu Hannukselan komentamaan 13. divisioonaan. 
Varustaminen.
Rykmentti pyrittiin varustamaan määrävahvuuksien mukaan, mutta puolustusvoimien kalustopulasta johtuen määrävahvuuksia ei saavutettu erityisesti kaluston osalta.
Yksiköt.
Jalkaväkirykmenttiin kuului seuraavat yksiköt (suluissa määrävahvuus):
Keskittäminen.
Rykmentti keskitettiin 18.-19. lokakuuta 1939 välisenä aikana Laatokan Karjalaan (Impilahti-Kitilä-Uuksu-Koirinoja):n alueelle. 
Taisteluista talvisodassa.
IV armeijakunnan sodan alun viivytysvaiheen (30. marraskuuta-11. joulukuuta 1939) ajan rykmentti pysyi suurin piirtein yhtenäisenä, mutta armeijakunnan alkaessa valmistella alueensa eteläosassa toista laajempaa vastahyökkäystään, joka alkoi 17. joulukuuta 1939, koko armeijakunnan alueella aiemmat rykmenttiorganisaatiot korvattiin hyvin vaihtelevilla kokoonpanoilla.
Rykmentin suorana "perillisenä" voinee pitää Ryhmä Jousimiestä, koska mainitun ryhmän komentajaksi määrättiin rykmentin komentaja eversti Olkkonen. Lisäksi ryhmän esikuntana toimi rykmentin esikunta ja rykmentin esikuntakomppania toimi ryhmän esikuntakomppaniana. Tämän lisäksi ryhmän yhtenä pataljoonana oli rykmentin III pataljoona (III/JR 38).
Rauha 13. maaliskuuta 1940.
Suomen ja Neuvostoliiton välisen talvisodan taistelut taukosivat 12. maaliskuuta tehdyn Moskovan rauhan perusteella seuraavana päivänä 13. maaliskuuta klo 11. 
Rykmentti vetäytyi rauhansopimuksen mukaisesti IV armeijakunnan mukana uudelle valtakunnanrajalle 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa. 
Joukkojen kotiuttamista ei aloitettu heti, vaan asteittain siten, että ensin lomautettiin muun muassa maatalousväestöä lähestyvien kevättöiden vuoksi. Aluksi puhuttiin lomauttamisesta eikä kotiuttamisesta, jotta miesten nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä.
Supernaturalisti

Supernaturalisti on Eoin Colferin kirjoittama nuorille suunnattu scifi-kirja. Kirjailija on ilmoittanut työskentelevänsä kirjansarjan toisen osan parissa.
Juoni.
Supernaturalisti sijoittuu lähitulevaisuuden kaupunkiin, joka on suuren Myishi-yrityksen omistuksessa. Kaupungin yllä leijuva satelliitti hallitsee liikennettä, kommunikaatiota ja terveydenhoitoa, ja kaupunkia kutsutaankin Satelliittikaupungiksi. Eräs kirjan päähenkilö, Cosmo Hill, on orpo, joka asuu Clarissa Fraynen koulukodissa huoltajarajoitteisille pojille. Laitos ei ole kovin lempeä asukkailleen, sillä orpoja käytetään muun muassa lääketieteellisissä kokeissa.
Eräänä päivänä satelliitin aiheuttaman liikenneturman aikana Cosmon onnistuu paeta, mutta pakomatkalla hän putoaa katolta yrittäessään paeta Clarissa Fraynen vartija Redwoodilta. Cosmo näkee sinisen, nelisormisen otuksen, joka laskeutuu hänen päälleen ja näyttää imevän elämää Cosmosta. Hänet kuitenkin pelastaa joukko nuoria, jotka kutsuvat itseään Supernaturalisteiksi. He ottavat Cosmon joukkoihinsa saadessaan tietää, että hänkin kuuluu harvoihin ihmisiin, jotka Satelliittikaupungin savusumujen ja kuolemanrajakokemuksen takia näkevät nämä parasiiteiksi kutsutut olennot.
Piye

Piye (k. 721 eaa.) oli yksi muinaisen Egyptin faaraoista nubialaisdynastian aikana. Piye ei ollut egyptiläissyntyinen vaan kotoisin Nubiasta. Hän hallitsi Egyptiä vuodet 752–721 eaa. Hänen seuraajansa oli Sabako. Kuningatar Arty oli Piyen tytär.
Engel (kappale)

Engel on Rammsteinin kolmas singlejulkaisu. Kappale tuli albumilta Sehnsucht, jolta tuli myös kenties Rammsteinin tunnetuin kappale Du hast. 
Fan-Edition.
"Engelille" julkaistiin 23. toukokuuta 1997 "Fan-Edition" -niminen erikoispainos. Erikoislevyn kesto on 18:29.
Waters Edge

Waters Edge on Sweet-yhtyeen kahdeksas studioalbumi vuodelta 1980. Albumi jatkaa kahden edellisen albumin kaupallisempaa, AOR-tyylistä linjaa. Albumi julkaistiin Yhdysvalloissa nimellä "Sweet VI" ja täysin erilaisella kansikuvalla (alempi kuva). Levyn singlet olivat ”Give the Lady Some Respect” ja ”Sixties Man”.
Levyn äänityksiä varjosti rumpali Mick Tuckerin vaimon tapaturmainen kuolema.
Kappaleet.
A-puoli
B-puoli
Orlyn lentoasema

Orlyn lentoasema () on 14 kilometriä Pariisista etelään Orlyssa ja osittain Villeneuve-le-Roissa sijaitseva lentoasema. Orlysta lennetään lentoja Euroopan, Lähi-idän, Afrikan ja Karibian kaupunkeihin. Lentoasemalla on kaksi terminaalia, läntinen ja eteläinen.
Ennen Charles de Gaullen lentoaseman rakentamista Orlyn lentoasema oli Pariisin päälentoasema.
Orlyn lentoasema avattiin Pariisin eteläpuolelle Le Bourget’n lentoaseman toissijaiseksi lentoasemaksi vuonna 1932. Vuosina 1947–1964 Orlyn lentoasemalla oli Yhdysvaltain ilmavoimien ja Naton sotilastukikohta.
Orlylta on metro- ja linja-autoyhteys Pariisin keskustaan.
Gimme Dat Ding

Gimme Dat Ding on vuonna 1971 julkaistu split-albumi, jonka a-puolella esiintyy The Sweet ja b-puolella huumoriduo The Pipkins. Kyseessä on Sweetin ensimmäinen esiintyminen albumilla. Sweetin levytykset on tehty 1-2 vuotta aiemmin, kitaristina toimii vielä Mick Stewart. Vanha levy-yhtiö julkaisi ne Sweetin lyötyä läpi vuonna 1971. 
Kappaleet.
A-puoli (The Sweet)
B-puoli (The Pipkins)
Du hast

Du hast on Rammsteinin viides single ja yhtyeen tunnetuimpia kappaleita. Siinä on tunnettu kitarariffi. Kappaleesta on tehty musiikkivideo, joka on saanut vaikutteita Tarantinon Reservoir Dogs -elokuvasta. Single äänitettiin Maltalla 1997. Rammstein sai Du hast -kappaleella ensimmäisen Grammy-ehdokkuutensa. Kappale on julkaistu Rammsteinin albumilla Sehnsucht (1997) ja monien elokuvien, muun muassa Matrixin, soundtrackillä. 
Du Hast tarkoittaa suomeksi ""sinulla on", mutta kuten useissa Rammsteinin kappaleissa, tässäkin on sanaleikki: ei voida erottaa, laulaako Lindemann raidalla "du hast mich" ("sinulla on minut", myöhemmin samassa säkeistössä koko lause vihkikaavasta: "du hast mich gefragt" eli "olet kysynyt minulta") vai "du hasst mich" ("sinä vihaat minua"). Laulun nimi kuitenkin kirjoitetaan yhdellä s-kirjaimella eli "Du hast". Rammstein on vahvistanut tämän kirjoitusasun. Kappaleen englanninkielinen versio on "You hate", joka tarkoittaa suomeksi "sinä vihaat" ja näin ollen olisi saksaksi "Du hasst"".
Avotakka

Avotakka on A-lehtien julkaisema sisustukseen keskittyvä kerran kuussa ilmestyvä aikakauslehti.
Avotakka on ilmestynyt vuodesta 1967 lähtien. Lehden vastaava päätoimittaja on Kari-Otso Nevaluoma. Avotakan lukijamäärä Kansallisen mediatutkimuksen (KMT 2023) mukaan on 172 400.
Historia.
"Avotakan" ensimmäinen numero ilmestyi syyskuussa 1967. Se oli ilmeeltään nuorekas, värikäs ja radikaali verrattuna siihen saakka ainoaan suomalaiseen sisustuslehteen "Kaunis koti", joka esitteli yläluokkaisempia sisustuksia ja suomalaista jo 1950-luvulla maineeseen noussutta muotoilua. "Avotakka" halusi palvella vaurastuvaa uutta keskiluokkaa ja ensimmäistä yhteistä kotiaan perustavia nuoria pariskuntia. Se toi Suomessa ensi kertaa esiin esimerkiksi muovin käyttöä sisustuksessa sekä tuolloin maailman huipulle noussutta italialaista muotoilua. "Avotakan" värikkyys ja elitistisyys ei kuitenkaan alkuun löytänyt suurta yleisöä, kunnes 1970-luvun alussa lehti alkoi esitellä julkisuuden henkilöiden koteja ja muuttui vuoden 1973 energiakriisin myötä maanläheisemmäksi sekä säästäväisyyttä ja ympäristöarvoja korostavaksi.
Vuonna 1990 "Avotakkaan" sulautettiin Yhtyneiltä Kuvalehdiltä vuonna 1984 ostettu "Makasiini".